**ELŐTERJESZTÉS**

**a Képviselő testület 2017. október 19-ei rendkívüli ülésre**

**Tárgy:** Révfülöp Nagyközség településrendezési eszközeinek kisebb javítása, pontosítása.

**Előterjesztő**: Kondor Géza Polgármester,

**Előkészítő**: Papp Zoltán Tamás Főépítész

**Tisztelt Képviselő Testület!**

Révfülöp Nagyközség Képviselő Testülete korábban döntött, a Révfülöp Halász utcában lévő (hrsz: 1278) közösségi épülettömb (Galéria, Honismereti gyűjtemény és Kiállító terem) felújításáról, átépítéséről.

Az építési engedélyezési dokumentáció előzetes egyeztetésekkel készül. A hatályos településrendezési eszközökben (településszerkezeti terv és szabályozási terv lap) az épületeken halad át két darab térségi közlekedési infrastrukturális elem, egy kerékpáros út és egy gyalogos út.

Fentiek kisebb, néhány méteres áthelyezése, pontosítása szükséges a településrendezési eszközökben. A javítással és az eljárás lefolytatásával meg kell bízni a szaktervezőt, a Z.É. Műhely Kft-t, akik Révfülöp településrendezési eszközeinek módosítását, valamint a településarculati kézikönyv és településkép védelmi rendeletet előkészítését is végzik.

**Határozat**

Révfülöp Nagyközség Önkormányzat Képviselő Testülete dönt arról, hogy a Halász utcában (hrsz: 1278) lévő közösségi funkciókat tartalmazó épülettömböket átalakítsa, közösségi házzá építi át és ennek megvalósítása érdekében a hatályos településrendezési eszközökben (településszerkezeti terv és szabályozási terv lap) kisebb javítását, pontosítását elvégzi.

A tervmódosítással megbízza a Z.É. Műhely Kft-t.

Felhatalmazza a Polgármestert, hogy a tervmódosítást folytassa le.

Határidő: 2017. október 31. és folyamatos a rendelet elfogadásáig

Felelős: Kondor Géza Polgármester

Révfülöp, 2017. október 19.

**Kondor Géza**

polgármester

Az előterjesztéssel kapcsolatban törvényességi kifogást nem emelek:

 **………………………………**

 jegyző